section_heading: Toyota Racing Series
paragraph_text: Godine 2013. Latifi se natjecao u Toyota Racing Series prvenstvu za momčad Giles Motorsport. Momčadski kolege su mu bili Félix Serrallés, Bruno Bonifacio, Pipo Derani i Lucas Auer, a bolid koji je vozio bio je Tatuus TT104ZZ s Toyotinim motorom. Sezona se sastojala od pet rundi (Teretonga Park, Timaru, Taupo Park, Hampton Park, Manfeild), na kojima su se vozile po tri utrke. Započela je 12. siječnja, a završila 10. veljače. Latifi je svih 15 utrka završio u bodovima, što i nije bilo teško, s obzirom na to da su bodove osvajali prvih 20 vozača, a otprilike toliko ih je i nastupalo na utrkama, s pokojim manjim izmjenama. Latifi je najbolji rezultat ostvario na trećoj utrci druge runde na stazi Timaru, gdje je osvojio šesto mjesto. Sezonu je završio na 9. mjestu u konačnom poretku vozača, s 503 osvojena boda.<ref> Toyota Racing Series New Zealand 2013 standings Driver Database. Pristupljeno 1. travnja 2021.